Makinat me efikasitet të lartë bëhen realitet
Tre ekipe fituan një çmim prej 10 milion dollarësh në konkursin për të ndërtuar një brez të ri makinash me rendiment të lartë
Kjo makinë të krijon menjëherë idenë se ç’pamje do të ketë e ardhmja. thotë Ron Serven që ka projektuar këtë makinë me ekipin e tij Li-ion Motors. Ajo është një prej 136 makinave nga e gjithë bota që konkuruan për çmimin prej 10 milion dollarësh. Objektivi: projektimi i një makine, që harxhon pak karburant, e sigurtë, e mire për mjedisin dhe e përballueshme ekonomikisht. Brad Jaeger bën pjesë në ekipin Edison2: Pas provave të shumta, numri i konkurentëve arriti në vetëm disa, të cilët i paraqitën makinat e tyre në Uashington. Çmimi do të ndahet mes tre makinave më të mira. Ron Cerven thotë se nuk i besohet që ekipi i tij fitoi. Zoti Cerven thotë se makina e ekipit të tij me dy sedilje është elektrike dhe mund ta ngasësh deri në 240 kilometra para se të duhet të rinagarkosh baterinë, gjë që kushton pak më shumë se një dollar. Çmimi i makinës është rreth 40,000 dollarë. Edhe kjo makinë me dy sedilje është fituese e çmimit prej 10 milion dollarësh. Ajo është prodhuar në Zvicër nga ekipi X-Tracer, ka motor motorçiklete, punon me bateri dhe do të jetë gati për prodhim brënda një viti, por çmimi është rreth 100,000 dollarë. Fituesi i tretë i çmimit të madh është ekipi Edison2, e vetmja makinë me 4 sedilje. Ndryshe nga dy makinat e tjera, kjo makinë funksionon kryesisht me etanol dhe kushton rreth 20,000 dollarë. Brad Jaeger thotë se nuk ka rendësi se çfarë e vë në lëvizje makinën, është struktura dhe dizenjoja që e bëjnë atë efikase. Fituesit e konkursit synojnë të gjejnë investitorë. Objektivi i tyre: t’i kthejnë këto mjete të së ardhmes në makina që njerëzit të mund t’i përdorin sot.